**ΜΕΘΟΔΟΛΟΓΙΑ ΑΞΙΟΛΟΓΗΣΗΣ**

## Ως μεθοδολογία αξιολόγησης για την δράση 8v.2: “Ενίσχυση και πιστοποίηση επαγγελματικών γνώσεων & δεξιοτήτων εργαζομένων σε πολύ μικρές επιχειρήσεις σε δυναμικούς ή υπό αναδιάρθρωση κλάδους της περιφερειακής οικονομίας”, προτείνεται η άμεση αξιολόγηση.

Η επιλογή της άμεσης αξιολόγησης έγινε γιατί η δράση απευθύνεται σε περιορισμένο αριθμό δικαιούχων που είναι οι εξής:

* **Γ.Σ.Ε.Β.Ε.Ε.** (Γενική Συνομοσπονδία Επαγγελματιών, Βιοτεχνών, Εμπόρων Ελλάδος),
* **Γ.Σ.Ε.Ε.** (Γενική Συνομοσπονδία Εργαζομένων Ελλάδας)

Η επιλογή των ως άνω προτεινόμενων δικαιούχων αιτιολογείται από τα εξής δεδομένα:

1. Η στόχευση της δράσης αφορά κατά προτεραιότητα σε εργαζόμενους σε επιχειρήσεις μεταποίησης, οι οποίοι θα καταρτιστούν σε αντικείμενα που σχετίζονται με τομείς και κλάδους της RIS3 για την ΠΚΜ. Συνεπώς, είναι αναγκαίο ώστε οι δυνητικοί δικαιούχοι να έχουν μια άμεση και υψηλού επιπέδου θεσμική δραστηριοποίηση και λειτουργική διασύνδεση στους σχετικούς τομείς και κλάδους οικονομικής δραστηριότητας.
2. Ιδρύθηκαν και λειτουργούν θεσμικά εκπροσωπώντας στο ανώτατο εθνικό ή περιφερειακό επίπεδο τους φορείς και τις επιχειρήσεις των τομέων και κλάδων οικονομικής δραστηριότητας στόχευσης της παρέμβασης.
3. Η αποστολή, οι σκοποί και τα μέσα υλοποίησης των σκοπών των δυνητικών δικαιούχων, όπως αυτά αποτυπώνονται στα αναγνωρισμένα καταστατικά τους προβλέπουν στόχους και ενέργειες αντίστοιχες με αυτές που περιγράφονται στο πλαίσιο της παρούσης δράσης.
4. Η θεσμικά αναγνωρισμένη γεωγραφική εμβέλεια των δυνητικών δικαιούχων ταυτίζεται με το εθνικό επίπεδο ή υπερκαλύπτει το περιφερειακό επίπεδο. Το γεγονός αυτό, σε συνδυασμό με το ότι διαθέτουν αυτοτελείς δομές με ίδια εμπειρία στο περιφερειακό επίπεδο, τους καθιστά φορείς που διαθέτουν ειδική γνώση των αναγκών και των συνθηκών της περιφέρειας.
5. Συμμετέχουν θεσμικά σε Επιτροπές Παρακολούθησης Περιφερειακών η και Τομεακών Ε.Π.
6. Συμμετέχουν θεσμικά βάσει νομοθετικών προβλέψεων σε άλλους κρατικούς φορείς αναπτυξιακού η και διαχειριστικού χαρακτήρα καθώς και σε γνωμοδοτικές επιτροπές προγραμμάτων ενίσχυσης της επιχειρηματικότητας.

Η άμεση αξιολόγηση περιλαμβάνει τα εξής:

**Άμεση Αξιολόγηση**

Στην Πρόσκληση ορίζεται η αρχική καθώς και η καταληκτική ημερομηνία υποβολής των αιτήσεων χρηματοδότησης των δυνητικών δικαιούχων. Κάθε αίτηση που υποβάλλεται αξιολογείται άμεσα χωρίς να απαιτείται να παρέλθει η προθεσμία υποβολής. Εφόσον η αίτηση ικανοποιεί τα κριτήρια που ορίζονται στην Πρόσκληση προωθείται για ένταξη στο Επιχειρησιακό Πρόγραμμα. Η αξιολόγηση των υποβαλλομένων αιτήσεων συνεχίζεται, με τη σειρά της ημερομηνίας του πρωτοκόλλου υποβολής, μέχρι να εξαντληθεί ο διαθέσιμος προϋπολογισμός της Πρόσκλησης ή αξιολογηθεί ο συνολικός αριθμός των αιτήσεων.

Στην περίπτωση εξάντλησης του διαθέσιμου προϋπολογισμού, η ΔΑ/ ΕΦ ενημερώνει τους δυνητικούς δικαιούχους μέσω της οικείας ιστοσελίδας του ΕΠ και του ΕΦ.